open-index/open-wikipedia-markdown huggingface dataset:
Խինգալշ

**Խինգալշ, Խինգալաշ**, չեչենական ազգային ուտեստ, եգիպտացորենի կամ ցորենի ալյուրից պատրաստված բարակ բլիթներ՝ դդումով և կարագով կամ հալած յուղով, հրաշալի է (կարկանդակ) մասնատված դդմի միջուկով։

## Նկարագրություն
Խինգալշը նման է իտալական կալցոնե ուտեստին, պատրաստվում է խմոր և միջուկ, միջուկի համար օգտագործվում է եփված դդմի խյուս, ինչի մեջ ավելացվում է մանր կտրտած գլուխ սոխ։

Ալյուրը խառնում են քիչ տաքացված կեֆիրի հետ և աղ ավելացնում, կերակրի սոդան խառնում են խմորին՝ միասեռ, փափուկ զանգված ստանալու համար։ Սերմերից մաքրված դդումը կտորների են բաժանում և դնում կաթսայի մեջ՝ կեղևը դեպի վեր, վրան լցնում են տաք ջուր և եփում մարմանդ կրակի վրա, կափարիչը՝ ամուր փակած։ Ավելի ուշ դդմից գդալով հանում են փափկամիսը, դրան ավելացնում են պանիր, տապակած սոխ, շաքարավազն ըստ ճաշակի։ Բաղադրիչները խառնում են։ Խմորը բաժանում են բլիթների և գրտնակում։ Մի կեսի վրա դնում են զանգվածը, հետո ծածկում են երկրորդ կեսով և դրանք ամրացնում իրար մեջ։ Բլիթները թխում են վառարանի մեջ։

Պատրաստի խինգալշը արագ ընկղմում են տաք ջրի մեջ, ապա հալած յուղ քսում։ Մինչ մատուցելը մի քանի մասի են բաժանում, մատուցում են հալած կարագով՝ ոչ մեծ թասի մեջ։

## Լուսանկարներ

Хингалш (файл 6).jpg|Թեյով մատուցված խինգալշ
Хингалш (файл 3).jpg|Պատրաստի խինգալշ


## Ծանոթագրություններ

## Գրականություն
* Мациев А.Г. Чеченско-русский словарь
* 
* 

Կատեգորիա:Չեչենական խոհանոց
Պրոկլես Կոստանդնուպոլսեցի

**Պրոկլես Կոստանդնուպոլսեցի** ( (Պրոկլ), , ), բյուզանդական աստվածաբան և եկեղեցական գործիչ, Կոստանդնուպոլսի պատրիարք (434-446)։

## Կենսագրություն
Ծնվել է մոտ 370 թվականին, աշակերտել է Հովհան Ոսկեբերանին։ Նամակագրական կապեր է ունեցել Սահակ Պարթևի և Մեսրոպ Մաշտոցի հետ։

Մահացել է 446 թվականին։

## Աշխատություններ
Պահպանվել են նրա բազմաթիվ ճառերը, ներբողները և դավանաբանական թղթերը։ Կարևոր պատմական վավերագիր է «Թուղթ սրբոյն Պրոկղի առ եպիսկոպոսունս Հայոց Սեծաց» ընդարձակ ուղերձը, որտեղ քննարկել է Նեստորի ու նրա գաղափարական նախորդների հայացքները, խորհուրդներ տվել հայոց եկեղեցու առաջնորդներին զգուշանալ հերձվածողներից, որոնք Մեծ Հայքում տարածում են ընդհանուր եկեղեցու մերժած գրքերը։ Պահպանվել է այդ թղթի հունարեն բնագիրը և ասորերեն թարգմանությունը։ Հայերեն թարգմանությամբ պահպանվել է Պրոկլեսի երկրորդ նամակը՝ «Թուղթ Պրոկղեայ եպիսկոպոսի առ Սահակ հայրապետ Հայոց և առ սուրբն Մաժդոց»։ Երկու նամակներն էլ կարևոր աղբյուր են եկեղեցական գրականության և գաղափարական պայքարի վաղ շրջանի պատմության համար։ Պրոկլեսի գրվածքների զգալի մասը թարգմանվել է հայերեն 5-րդ դարում, որոշ գործեր էլ՝ հետագա դարերում։

## Աղբյուրներ
* «Մատենադարան հայկական թարգմանութեանց նախնեաց (դար Դ-ԺԳ)», Գարեգին Զարպհանալյան, Վենետիկ - Սբ.Ղազար, 1889
* «Գիրք թղթոց. Մատենագրութիւն նախնեաց», Թիֆլիս, 1901

Կատեգորիա:Հռոմեական Անատոլիայում ծնված սրբեր
Կատեգորիա:Կաթոլիկ եկեղեցու սրբեր
Կատեգորիա:Բյուզանդացի աստվածաբաներ
Աբեժա

**Աբեժա** (), հայկական իգական անձնանուն։ Ըստ Հրաչյա Աճառյանի ծագում է միջին պարսկերեն *abēža (մաքուր, պայծառ, ազնվական) բառից, որի ներկայացուցիչներն են՝ պահլավերեն awēǰak (մաքուր), պարսկերեն bīža, vīža, avīža (զուտ, վճիտ) բառերը։ Հայերի մեջ հիշատակվում է մեկ անգամ 14-րդ դարի սկզբում։

## Հայտնի անվանակիրներ
* Աբէժա, Սողոմոնի որդու՝ Սարգսի կինը, որի հետ իրենց ծնողների հիշատակի համար, Արփա գյուղում կանգնեցրել են մի խաչքար 1303 թվականին.

## Ծանոթագրություններ

## Աղբյուրներ
* «Հայոց անձնանունների բառարան», Հրաչյա Աճառյան, Երևան, 1944, Հատոր 1, Ցուցակ 1, Էջ 16-17 
* «Սիսական. Տեղագրութիւն Սիւնեաց աշխարհի», Ղևոնդ Ալիշան, Վենետիկ, 1893, էջ 184

Կատեգորիա:Հայկական իգական անձնանուններ
Նասրիների արքայատոհմ

**Նասրիների արքայատոհմ** (, ), արաբական արքայատոհմ, որը իշխել է Գրանադայի ամիրայությունում 1230-1490 թվականներին։

Նրանց օրոք Գրանադայում կառուցվել է մուսուլմանական Իսպանիայի արվեստի մարգարիտը համարվող ալ-Համբրայի ճարտարապետական համալիրը (, թարգմանաբար՝ «կարմիր»), որը ներկայումս ներառված է Իսպանիայում ՅՈւՆԵՍԿՕ-ի Համաշխարհային ժառանգության օբյեկտների ցանկի մեջ։

## Պատմություն
13-րդ դարի սկզբին Իսպանիայում հաստատված ալ-Մոհադների դիրքերը խարխլվում են և վերջիններս սկսում են պայքարել իշխանության համար։ 1212 թվականի հուլիսին Լեոնի, Կաստիլիայի, Նավառայի, Արագոնի միացյալ ուժերը շարժվում են Տոլեդոյի հարավ և հանդիպում ալ-Մոհադների զորքին՝ Լաս Նավաս դե Տոլոսա բնակավայրի մոտակայքում։ Ճակատամարտում արաբները ջախջախիչ պարտություն են կրում, սակայն դա իր նպատակին չի ծառայում մինչև 1123 թվականը, քանի դեռ քրիստոնյաները զբաղված էին իրենց ներքին խնդիրների լուծմամբ։ Մուհամմադ խալիֆը մահանում է 1213 թվականին, իսկ նրան հաջորդած որդին՝ 13-ամյա Աբու Յակուբ Յուսուֆ II-ը ի վիճակի չէր վերադարձնել կորցրած իշխանությունը։

Ալ-Անդալուսում 1223 թվականից ի վեր առանձին ալ-մոհադական կառավարիչներ սահմանափակ տարածքներում պահպանում էին իրենց իշխանությունը՝ կենտրոնական թագավորական իշխանության բացակայության պայմաններում։ 1230 թվականին Լեոնի և Կաստիլիայի միավորմամբ ձեռնարկվում է քրիստոնյաների հերթական արշավանքը։ Իսպանական ուժերին ղեկավարում էր Ֆերդինանդ III-ը, ով 1217 թվականից Կաստիլիայի թագավորն էր։ Վերջինիս առաջնորդած բանակը գրավում է ալ-Անդալուսի սիրտը։ Այսպես՝ մուսուլմանների իշխանությունն Իսպանիայում վերջնականապես վերջացանում է` մեկ բացառությամբ։ Այդ բացառությունը Նասրիների իշխանության հաստատումն էր Գրանադայում։ Մոտ 1231 թվականին Մուհամմադ իբն Յուսուֆ իբն Նասրը Խաենի շրջակայքում ստեղծում է փոքրիկ պետություն, իսկ 1235 թվականին գրավելով Գրանադան դարձնում է իր պետականության մայրաքաղաքը։

Ռեկոնկիստայի ալիքի տակ չընկնելու և տերությունը չկորցնելու նպատակով Նասրիները որդեգրում են հետաքրքիր քաղաքականություն։ Կաստիլիայի թագավորության արշավանքների շրջանում Նասրիները Գրանադայի ամիրայությունը ճանաչում են որպես Ֆերդինանդ III-ի վասալական տերություն և օգնում են վերջիններիս պայքարել ալ-Անդալուսի իսլամադավան պետությունների դեմ։ Մուհամմադի ժառանգները Գրանադայի ամիրայությունը կառավարում են մինչև 1313 թվականը՝ մինչև Նասր իբն Մուհամմադի անժառանգ մահանալը։ Նրանց հաջորդում են Իսմայիլի (արքայատոհմի հիմնադրի եղբայրն է) սերունդները։ 1481 թվականին՝ Աբուլ Հասան Ալի իբն Սադի օրոք, քրիստոնյաների դեմ պատերազմը վերսկսում է։ Գրեթե նույն ժամանակաշրջանում երկրում սկսվում է գահակալական պայքար, որն էլ հյուծում է երկիրը և տանում անկման։ 1492 թվականին իսպանացիներն ազատագրում են Գրանադան՝ Պիրենեյան թերակղզու վերջին արաբական հենակետը։ Նասրիների իշխանությունն Իսպանիայում անկում է ապրում։

## Էմիրների ցանկ
Ստորև ներկայացված են Գրանադայի ամիրայության գահակալները․

## Տես նաև
* Գրանադայի ամիրայություն
* Ալ-Մոհադների պետություն

## Ծանոթագրություններ

## Գրականություն
* 
* 
* 
* 

## Լրացուցիչ ընթերցանություն
* 
* 

Կատեգորիա:Արաբական հարստություններ
Կատեգորիա:Գրանադայի ամիրայություն
Կատեգորիա:Իսլամի պատմություն
Կատեգորիա:Հարստություններ
Աքշին Ալիզադե

**Աքշին Ալիկուլի օղլի Ալիզադե** (, ), ադրբեջանցի կոմպոզիտոր, Ֆիլմի երաժշտությունների հեղինակը, հասարակական գործիչ, Ադրբեջանական ԽՍՀ-ի ժողովրդական արտիստ (1987), պրոֆեսոր (1988), Ադրբեջանի ԽՍՀ պետական մրցանակի դափնեկիր (1978);

## Կենսագրություն
մինի|Աքշինը, մայրը և քույրը
Աքշին Ալիզադեն ծնվել է 1937 թվականի մայիսի 22-ին Բաքվում։ Մայրը՝ Բիքա խանըմը եղել է Խորհրդային Միության հերոս Մեհդի Հուսեյնզադեի քույրը։ Ավարտել է Ադրբեջանի պետական կոնսերվատորիայում Ջովդեթ Հաջիևի կոմպոզիտորական դասարանը։

Ալիզադեն նշանակալի ավանդ ներդրած ադրբեջանական բալետի զարգացման գործում։ Նա 1979 թվականին գրված Ադրբեջանում առաջին հերոսական-էպիկական բալետը ՛«Բաբեկ»ի  հեղինակն է։ Հաջորդ բալետը «Ճանապարհորդություն դեպի Կովկաս» էր, որը արտացոլեց ադրբեջանական պատմության իրադարձությունները և բանաստեղծուհի Խուրշիտբանու Նաթավանի կերպարը։ Աքշին Ալիզադեն ղեկավարել է Ադրբեջանի կոմպոզիտորների միությունը։ Նա եղել է ԽՍՀՄ կոմպոզիտորների միության խորհուրդի քարտուղար։

## Կոչումներ ու պարգևներ
* Ադրբեջանական ԽՍՀ-ի ժողովրդական արտիստ (1987)
* պրոֆեսոր (1988)
* «Փառքի» շքանշան (1997)
* Պետական մրցանակի դափնեկիր (1978)
* «Պատվի նշան» շքանշան (2012)

## Պատկերասրահ

Akshin Alizade ve Qara Qarayev 1967 01.jpg|Աքշին Ալիզադե և Կարա Կարաև
Композитор Акшин Ализаде 01.jpg|Աքշին Ալիզադե
Композитор Акшин Ализаде 02.jpg|Աքշին Ալիզադե


## Ծանոթագրություններ

Կատեգորիա:Ադրբեջանական ԽՍՀ ժողովրդական արտիստներ
Կատեգորիա:Ադրբեջանցի կոմպոզիտորներ
Կատեգորիա:Ադրբեջանցի երաժշտական մանկավարժներ
Կատեգորիա:Պատվո շքանշանի ասպետներ (Ռուսաստան)
Ո՞ւմ կոներն են անտառում

**Ո՞ւմ կոներն են անտառում**, Միխայիլ Կոմենեցկու և Իվան Ուֆիմցևի խորհրդային կարճամետրաժ տիկնիկային մուլտֆիլմը, նվիրված սեփականատիրական հոգեբանության հանդեպ անհանդուրժողականության թեմային։

## Սյուժե
Հեքիաթը պատմում է մի ագահ գայլի մասին, ով հայտարարել էր, թե անտառում ամեն ինչ իրեն է պատկանում։ Կարգ ու կանոն պահելու համար նրան օգնության է վազում շողոքորթ աղվեսը։ Բայց վերջ ի վերջո ընկերասեր սկյուռիկը, նապաստակը, ոզնին և գորտը պատժում են չար և հիմար գայլին իր ագահության համար` հարվածելով նրան կոներով, կոծոծներով, փայտերով և ընկույզներով։

## Հեղինակներ
* Ռեժիսորներ – Միխայիլ Կամենեցկի, Իվան Ուֆիմցև
* Սցենարի հեղինակներ –  Ալեքսանդր Կումմա, Սակկո Ռունգե
* Բեմադրող նկարիչ – Վլադիմիր Դեգտյարյով
* Նկարիչ – Վալենտինա Վասիլենկո
* Նկարիչ մուլտիպլիկատորներ – Վլադիմիր Պուզանով, Պավել Պետրով
* Օպերատոր – Միխայիլ Կամենեցկի
* Կոմպոզիտոր – Վլադիմիր Յուրովսկի
* Հնչյունային օպերատոր – Բորիս Ֆիլչիկով
* Խմբագիր – Պյոտր Ֆրոլով
* Տիկնիկները և դեկորացիան պատրաստել են.
* Բորիս Կարավաև, Օլեգ Մասաինով, Վլադիմիր Շաֆրանյուկ, Վալերի Պետրով, Գալինա Գետտինգեր, Վ. Կալաշնիկովա, Մարինա Չեսնոկովա, Ֆ. Օլեյնիկով, Ռոման Գուրովի ղեկավարությամբ
* Մոնտաժող – Վերա Գոկկե
* Տնօրեն – Նատան Բիտման

## Դերերի հնչյունավորում
* Մարիա Վինոգրադովա – գորտ
* Անատոլի Պապանով – գայլ
* Ռոզա Մակագոնովա – ոզնի
* Կլարա Ռումյանովա – աղվես
* Վալենտինա Տումանովա – սկյուռ
* Յուլյա Յուլսկայա – նապաստակ

## Մրցանակ
1966-«Արծաթե հավալուսն» մրցանակ Մամայայի (Ռումինիա) առաջին անիմացիոն ֆիլմերի փառատոնում` «Լավագույն մանկական ֆիլմ» անվանակարգում։

## Թողարկում DVD ձևաչափով
*2005 թվականին հեռարձակվել է «Տատիկի հեքիաթ 4» մուլտֆիլմերի հավաքածուն, որում ներառված են հետևյալ մուլտֆիլմերը.
«Գնդիկ Բոքոնիկ», «Երեք փայտահատ», «Երեք արրջեր», «Պրյանիկ», «Ո՞ւմ կոներն են անտառում», «Տարբեր անիվներ», «Մաշան և արջը», «3 պարկ խորամանկություն», «Տատիկը մի այծ ուներ»

*2005 թվականին թողարկվել է «Անտառային պատմություններ» մուլտֆիլմերի հավաքածուն, որի մեջ ներառված էին հետևյալ մուլտֆիլմերը. 
«Անտառային համերգ», «Չարաճճի արջուկ», «Անտառային պատմություն», «Երեք արջեր», «Մաշան և արջը», «Ո՞ւմ կոներն են անտառում», «Աղվեսը, Արջը և սալյակով մոտոցիկլետը», «Կուղբերը գնում են հետքերով», «Անտառային ժամանակագրություն», «Անտառային արահետում»։

*2006 թվականին թողարկվել է «Անտառային հեքիաթներ» մուլտֆիլմերի հավաքածուն, որի մեջ ներառված էին հետևյալ մուլտֆիլմերը.
«Անտառային հեքիաթ», «Աղվեսը և գայլը», «Ո՞ւմ կոնորն են անտառում», «Աղվեսն ու կեռնեխը», «Պոչեր», «Աղվեսը, արջը և սալյակով մոտոցիկլետը», «Անտառային արահետում», «Կենդանիների ձմեռում», «Անտառային համերգ», «Հին կաղնու հեքիաթը», «Անտառային ճանապարհորդներ», «Խիզախ եղնիկը», «Ուրիշի հետքեր», «Վագրիկն արևածաղկի վրա», «Քաջ նապաստակը», «Խաղաղ դաշտը», «Ներկված աղվեսը», «Որսորդական զենք», «Գայլը և այծիկը», «Տարբեր անիվներ»։

## Ծանոթագրություններ

## Արտաքին հղումներ
* 
* 

Կատեգորիա:1965 մուլտֆիլմեր
Կատեգորիա:«Սոյուզմուլտֆիլմ» ստուդիայի մուլտֆիլմեր
Կատեգորիա:Իվան Ուֆիմցևի մուլտֆիլմեր
Կատեգորիա:Խորհրդային մուլտֆիլմեր
Կատեգորիա:Մուլտֆիլմեր գայլերի մասին
Միջին դպրոց

thumb|Միանմական միջին դպրոցի աշակերտները։
thumb|Մուսասինո ճապոնական միջին դպրոցը Տոկիոյում։
thumb|Վիետնամական միջին դպրոցի աշակերտները։
thumb|Հնկական Կերալա նահանգի միջին դպրոցը։

**Միջին դպրոց,** միջին աստիճանի կրթություն ապահովող հաստատություն, որը հանդիսանում է կրտսեր դպրոցի և ավագ դպրոցի միջին օղակը։ Որոշ պետություններում այդ դպրոցում ստացած կրթությունը համարվում է տարրական կրթություն։ Սովորաբար միջին դպրոց հաճախելը պարտադիր է, սակայն, Հայիթիում պարտադիր է համարվում տարրական կրթությունը։ Միջին, կրտսեր և ավագ դպրոցները կարող են գտնվել նույն շինության մեջ։ Ճապոնիայում նրանք գտնվում են իրարից առանձին։

## Միջին դպրոցներն աշխարհում

## Ծանոթագրություններ

Կատեգորիա:Միջին կրթություն
Սերվանտես (այլ կիրառումներ)

**Սերվանտես** եզրը կարող է վերաբերել՝
# Սերվանտես՝ իսպանացի նշանավոր գրող, «Դոն Կիխոտ» վեպի հեղինակը։
# Սերվանտես՝ համայնք Իսպանիայում։
Իսպանիայի ռազմաօդային ուժեր

**Իսպանիայի ռազմաօդային ուժեր** (), Իսպանիայի ռազմական ուժերի տեսակներից մեկը։ Իսպանիայի ռազմաօդային ուժերի (ՌՕՈՒ) լուծելիք բազմաթիվ խնդիրներից են օդային տարածության նվաճումն ու պահմանումը, երկրի կարևորագույն օբյեկտների ու զորամիավորումների պաշտպանությունը օդային հարվածներից, Իբերյան Ատլանտիկայի ու Արևմտյան միջերկրածովյան հատվածներում ծովային ու օդային հաղորդակցության պաշտպանությունը, ցամաքային զորքերին ու նավատորմին անմիջական աջակցությունը, օդային հետախուզության անցկացումը, օդից դեսանտների իջեցումը, օդային ճանապարհով զորքերի ու բեռների տեղափոխության ապահովումը։

## Պատմություն
Իսպանիայի ռազմաօդայինն ուժերը ստեղծվել են 1911 թվականի մարտին (Aeronáutica militar Española): Իսպանիայի քաղաքացիական պատերազմի ժամանակ (1936-1939) զուգահեռաբար գոյություն են ունեցել Իսպանիայի Հանրապետության ռազմաօդային ուժերը (Fuerzas Aéreas de la República Española) և ազգային ավիացիան (Aviación Nacional): Ֆրանկիստների հաղթանակից հետո այս երկու կառույցները միավորվել են մեկի մեջ, և 1939 թվականի նոյեմբերի 9-ին հիմք է դրվել ժամանակակից ռազմաօդային ուժերին։

Երկրորդ համաշխարհային պատերազմի ժամանակ Իսպանիան մնացել է չեզոք, սակայն Արևելյան ճակատ է ուղարկել Կապույտ դիվիզիան, ինչպես նաև ՌՕՈՒ-ի էսկադրիլիա։

Հետպատերազմյան շրջանում կազմակերպվել են ավիատեխնիկայի գնումներ ԱՄՆ-ից (F-86, F-4, F-5) և Ֆրանսիայից («Միրաժ» III, «Միրաժ» F-1): 1982 թվականին Իսպանիան ընդգրկվել է ՆԱՏՕ-ի կազմում։ 1990-ական թվականներին ազգային ռազմաօդային ուժերը մասնակցել են Բալկաններում  Հյուսիսատլանտյան այլանսի ռազմական գործողություններին (Deny Flight, Deliberate Force, Allied Force):

Իսպանիայի ռազմաօդային ուժերի գլխավոր գրասենյակը գտնվում է Մադրիդում։

## Ռազմական կազմ

## Տեխնիկա և զինավորում
Իսպանիայի ռազմաօդային ուժերի ստորև ներկայացվող տվյալները վերցված են 2011 թվականին *Military Balance*-ից։

## Ճանաչողական նշաններ

Պատկեր:Roundel of Spain.svg|Իսպանիայի ռազմաօդային ուժերի տարբերակիչ նշան
Image:Fin Flash of Spain.svg|Կիլ նշան


### Ճանաչողական նշանների զարգացում

## Տարբերակիչ նշաններ
### Գեներալներ և սպաներ

### Սերժանտներ և զինվորներ

## Ծանոթագրություններ

## Արտաքին հղումներ
* Իսպանիայի ՌՕՈՒ-ի պաշտոնական կայք 
* Իսպանիայի ՌՕՈՒ-ի ոչ պաշտոնական կայք 
* Իսպանիայի ՌՕՈՒ-ն ''Scramble.nl'' կայքում 
* Aircraft of the Spanish Civil War 
* Իսպանիայի ՌՕՈՒ-ի տարբերակիչ նշանների զարգացումը  

Կատեգորիա:1939 հիմնադրումներ Իսպանիայում
Կատեգորիա:Իսպանիայի զինված ուժեր
Նուրիա դե Գիսպերտ

**Նուրի դե Գիսպերտ ի Կատալա** (, ), իսպանացի քաղաքական գործիչ, իրավաբան։ 2010-2015 թվականներին եղել է Կատալոնիայի խորհրդարանի խոսնակը։

## Կենսագրություն
Նուրիա դե Գիսպերտը ծնվել է 1949 թվականին Բարսելոնայում, քաղաքական գործիչ, փաստաբան Իգնասի դե Գիսպերտ ի Խորդայի ընտանիքում։ Նուրիա դե Գիսպերտը եղել է բազում կաթոլիկ կարգերի պաշտպան Դորոտեա դե Չոպիտեայի ծոռնուհին։ Բարսելոնայի համալսարանից ստացել է իրավագետի որակավորում։ Իսպանիայի արտաքին գորերի և համագործակցության նախարարությունում եղել է իրավական հարցերով թարգմանիչ։ 1971-1973 թթ. աշխատել է որպես իրավաբան, 1974 թվականից Բարսելոնայի նահանգում եղել է քաղաքացիական ծառայող, 1980 թվականից տեղափոխվել է Կատալոնիայի ժեներալիտետ։

Որպես իրավաբան պարտականությունների կատարման համար պարգևատրվել է Սեն Ռեյմոնդ Պենյաֆորտի խաչի շքանշանով (1998 թ.), Իսպանիայի շահերի պաշտպանության ծառայության երախտիքի խաչով (2002 թ.) և Բարսելոնայի բար ասոցիացիայի մեդալով (2004 թ.): 2006 թվականից Կատալոնիայի իրավագիտության և օրենսդրության ակադեմիայի անդամ է։

## Խորհրդարանի խոսնակ
2010 թվականի դեկտեմբերի 16-ին Կատալոնիայի խորհրդարանի սահմանադիր նիստի 9-րդ նստաշրջանում Նուրիա դե Գիսպերտն ընտրվել է խորհրդարանի նախագահ (խոսնակ)` Կատալոնիայում դառնալով առաջին կինը, որը զբաղեցնում է այդ պաշտոնը։ 10-րդ նստաշրջանի սկզբում՝ 2012 թվականի դեկտեմբերի 17-ին նա վերընտրվել է այդ պաշտոնում։ 2015 թվականի Կատալոնիայի խորհրդարանական ընտրություններին չի մասնակցել։ 2015 թվականի հոկտեմբերին, 11-րդ նստաշրջանում «Միասին այո» կոալիցիայից Կատալոնիայի խորհրդարանի նոր նախագահ է ընտրվել Կառմե Ֆորսադելը։

## Ծանոթագրություններ

## Արտաքին հղումներ
* 

Կատեգորիա:20-րդ դարի կին քաղաքական գործիչներ
Կատեգորիա:21-րդ դարի կին քաղաքական գործիչներ
Կատեգորիա:Բարսելոնայի համալսարանի շրջանավարտներ
Կատեգորիա:Իսպանացի իրավաբաններ
Կատեգորիա:Իսպանացի իրավագետներ
Կատեգորիա:Կատալոնացի իրավաբաններ
Կատեգորիա:Կատալոնիայի քաղաքական գործիչներ
Կատեգորիա:Կատալոնիայի խորհրդարանի խոսնակներ
Զանգակածաղիկ միջին

**Զանգակածաղիկ միջին**, երկամյա ծաղկաբույս է, ծագումով՝ Հարավային Եվրոպայից։ Կազմավորում է բրգաձև սաղարթ՝ մինչև 80 սմ բարձրությամբ, որը ամբողջովին ծածկվում է սպիտակ, վարդագույն, կարմրամանուշակագույն և կապույտ զանգականման ծաղիկներով։ Ծաղկում է հունիս–հուլիս ամիսներին։

Պրաեցոքս տեսակ է, ծաղկում է 1-2 տասնօրյակ ավելի շուտ։ Ունի լիաթերթիկ այլատեսակներ։ Սերմերը մայիսին ցանում են սառը ջերմոցներում։ Երբ սերմնաբույսերը կազմավորում են առաջին զույգ տերևները, վերատնկում են բաց գրունտում՝ մարգերում։ Արդեն ամրացած և մի քանի զույգ իսկական տերևներ ունեցող սածիլները տնկում են գրունտում՝ հիմնական տեղում՝ բույսը բույսից 40 սմ հեռավորության վրա։

Ծաղկում է երկրորդ տարում։ Մեր պայմաններում, հատկապես ստորին և միջին լեռնային գոտիներում ձմռանը անհրաժեշտ է բույսերը ծածկել, որպեսզի արմատամազիկը և արմատները չցրտահարվեն։ Խոշորածաղիկ տեսակներն ավելի զգայուն են ցածր ջերմաստիճանների նկատմամբ, այդ պատճառով էլ խորհուրդ է տրվում մշակել միայն ցածրադիր և միջին գոտիների պայմաններում (հատկապես՝ հարավային թեքության լանջերում)։ Կարելի է օգտագործել ծաղկային բոլոր տիպի ձևավորումներում, հատկապես լանդշաֆտային մանրապուրակներում, միքսբորդերներում, քարապարտեզներում։ Օգտագործվում է նաև կտրելու ծաղիկներ ստանալու համար։

## Ծանոթագրություններ

Կատեգորիա:Ծաղկաբույսեր
Կատեգորիա:1753 թվականին նկարագրված բույսեր
Իբիցա (օդանավակայան)

**Իբիցա օդանավակայան** (, IBZ, LEIB), Իբիցայի միջազգային գլխավոր օդանավակայան։ Տեղակայված է կղզու հարավային մասում, Սան Խոսե բնակավայրում` Իբիցա քաղաքից 7 կմ հարավ-արևմուտք։ Օդանավակայանը կիրառվում է Իբիցա և Ֆորմենտերա կղզիներ ժամանող ու այն լքող ուղևորների 95 %-ի փոխադրության համարref:

## Պատմություն
Մինչև Իսպանիայի քաղաքացիական պատերազմի սկիզբը Իբիցայի ժամանակակից օդանավակայանի տարածքը հայտնի էր ռազմական ժամանակավոր (վթարային) օդանավակայան։ Պատերազմի ավարտից հետո օդանավակայանը հազվադեպ է օգտագործվել ռազմական նպատակներով։ 1949 թվականի օգոստոսի 13-ին Աեգեոյի կառավարությունը որոշել է օդանավակայանն օգտագործել քաղաքացիական նպատակով` զբոսաշրջիկներ տեղափոխելով ներքին ու միջազգային չվերթերով, սակայն երկու տարի անց օբյեկտը համապատասխան ենթակառուցվածքների բացակայության պատճառով փակվել է։

1954 թվականին որոշում է ընդունվել մոդեռնիզացնել օդանավակայանը։ 1958 թվականի ապրիլի 1-ին *Aviaco* ընկերությունը կատարել է իր առաջին չվերթերը Իբիցա-Պալմա դե Մալյորկա և Իբիցա-Բարսելոնա ուղղություններով։ Նույն թվականին *Iberia* ընկերությունը սկսել է թռիչքներ կազմակերպել Բարսելոնա և Վալենսիա։ 1960-ական թվականների առաջին կեսին ընդարձակվել է թռիչքային հրապարակը, անցկացվել լուսավորություն, կառուցվել է ուղևորային տերմինալի նոր շենք։ 1966 թվականի հուլիսի 15-ին օդանավակայանն սկսել է իրականացնել միջազգային չվերթեր, իսկ մեկ տարի անց ստացել է բարձր մակարդակի արտոնագիր։ 1973 թվականին կառուցվել է տերմինալի նոր շենք, իսկ հին շենքը կիրառվել է օդանավակայանի տեխնիկական ու վարչական բլոկի համար։

1980-ական թվականների կեսին օդանավակայանում իրականացվել է հիմնանորոգում։ 2004 թվականին բացվել է ավտոկայանատեղի։ 21-րդ դարի սկզբին Իբիցայի օդանավակայանը չվերթերի կայուն զարգացում է ցուցաբերել` այս ցուցանիշով մտնելով Իսպանիայի խոշորագույն տասը օդանավակայանների մեջ։

## Ենթակառուցվածք
Իբիցայի օդանավակայանն ունի միայն մեկ տերմինալ։ Նրա տարածքում կան խանութներ, ռեստորաններ, ավտոմոբիլի վարձակալման գործակալություն, դեղատուն։ Պայմաններ են ստեղծվել հաշմանդամ ուղևորների ազատ տեղաշարժի համար։ Կան մոր ու մանկան սենյակներ, խաղահրապարակներ երեխաների համար։

## Վիճակագրություն




## Պատահարներ
1972 թվականի հունվարի 7-ին Իբիցայից ոչ հեռու *Sud Aviation Caravelle SE 210* ինքնաթիռը, որ չվերթ էր կատարում Վալենսիայից, բախվել է 462 մ բարձրությամբ Ատալայաս լեռանը գագաթից 30 մ ցածր հատվածում։ Բոլոր 104 ուղևորները (անձնակազմի վեց անդամներ և 98 ուղևորներ) մահացել են։ Ինքնաթիռին մոտ 10 կմ էր մնում Իբիցայի օադանավակայան հասնելու համար։

## Ծանոթագրություններ

## Արտաքին հղումներ
* Պաշտոնական կայք

Կատեգորիա:Իսպանիայի օդանավակայաններ
Եվա (ֆիլմ, 2018)

**«Եվա»** (անգլերեն *Eva*), 2018 թվականի ֆրանսիական գեղարվեստական ֆիլմ։ Ռեժիսորը Բենուա Ժակոն է։ Ֆիլմը նկարահանվել է 1945 թվականի Ջեյմս Հադլեյ Չեյզի համանուն վեպի հիման վրա։
Համաշխարհային պրեմիերան կայացել է 2018 թվականի փետրվարի 21-ին, Ռուսաստանում՝ 2018 թվականի մարտի 8-ին։

## Սյուժե
Բերթրանը (Գասպար Ուլել), երիտասարդ, բայց արդեն հայտնի և հարուստ գրող է։ 
Մի անգամ ուժեղ ձնամրրիկի ժամանակ նա մի տանիքի տակ է հայտնվում Եվա (Իզաբել Հյուպպեր) անունով գրավիչ և խորհրդավոր կնոջ հետ։
Հայտնվելով նրա հմայքի և գեղեցկության ազդեցության ներքո, երիտասարդը դառնում է հաղթող ճակատագրական կուրտիզանկայի դեմ և որոշում է վեպ գրել՝ հիմնված նրանց հարաբերությունների վրա։ 
Հերոսը մտածում է, որ գիրքը հաջողություն կգրանցի, եթե գրքի հետաքրքիր պատմությունն ավարտվի շոկային եզրափակմամբ։

Եվան սառն էր ու խնայող, և, թվում էր, խորը զգացմունքներ ունենալ չէր կարող։ 
Պատմության անհրաժեշտ ավարտը ստանալու համար Բերթրանն ամեն ինչի պատրաստ էր։
Ներքաշվելով վտանգավոր խաղի մեջ, հերոսը խիզախում է կորցնել ոչ միայն համբավն ու գումարը, այլև աղջկան, ով իսկապես սիրում էր իրեն։

## Դերերում

## Արտադրություն
Ֆիլմի նկարահանումները սկսվել են 2017 թվականի հունվարի 23-ին, ավարտվել՝ նույն թվականի մարտի 10-ին։ Ֆիլմի տեսարանները նկարահանվել են Փարիզում, Լիոնում, Անսիում։

## Քննադատություն
Ֆիլմն արժանացել է բազմաթիվ բացասական կարծիքների, եզրափակելով բոլոր ժամանակների հարյուրավոր վատագույն ֆիլմերի շարքը։
Film.ru կայքի կինոքննադատ Բորիս Իվանովը, ֆիլմը 10 հնարավոր բալլերից գնահատել է՝ 4:
Տեսաբանն իր ցածր գնահատականը բացատրել է նրանով, որ չնայած Բենուա Ժակոյի ռեժիսորական մեծ փորձառությանը, նա չի կարողացել «Եվային դարձնել գրավիչ և հետաքրքիր կերպար»։ Բացի այդ, Բորիս Իվանովի կարծիքով ֆիլմում չկար «դրայվ, սյուժետային ինտրիգներ, փիլիսոփայական խորություն, զվարճալի երկրորդական հերոսներ, ցնցող պատկերներ կամ վտանգավոր գործողություններ»։ Կրիտիկը հավելում է, որ «որտեղ չկան հանելուկներ, չկան նաև ինտրիգներ»։
Այլ կինոքննադատներ նույնպես անրադարձել են այս ֆիլմին։ Այսպես, օրինակ «25-րդ տեսարան» պորտալը կինոնկարը 5 բալլից գնահատել է երկուս։ *The Village* կայքի գլխավոր խմբագիրը և ընդհանրապես ոչ ոք այս ֆիլմը խորհուրդ չի տալիս դիտել։

## Պարգևներ և անվանակարգեր

## Ծանոթագրություններ

## Արտաքին հղումներ
*

Կատեգորիա:2010-ականների ֆրանսիական ֆիլմեր
Կատեգորիա:2018 դրամա ֆիլմեր
Կատեգորիա:2018 ֆիլմեր
Կատեգորիա:EuropaCorp ֆիլմեր
Կատեգորիա:Բելգիական դրամա ֆիլմեր
Կատեգորիա:Բենուա Ժակոյի ֆիլմեր
Կատեգորիա:Բրիտանական վեպերի էկրանավորումներ
Կատեգորիա:Ռիմեյք ֆիլմեր
Կատեգորիա:Փարիզում նկարահանված ֆիլմեր
Կատեգորիա:Ֆիլմեր Փարիզի մասին
Կատեգորիա:Ֆրանսերեն ֆիլմեր
Կատեգորիա:Ֆրանսիական դրամա ֆիլմեր
Կատեգորիա:Ֆրանսիական թրիլեր ֆիլմեր
Կատեգորիա:Ֆրանսիական մելոդրամա ֆիլմեր
Կատեգորիա:Ֆրանսիական ռոմանտիկ ֆիլմեր
Կատեգորիա:Ֆրանսիական ֆիլմեր
Կատեգորիա:Բելգիական մելոդրամա ֆիլմեր
Կատեգորիա:2010-ականների ֆրանսերեն ֆիլմեր
Հողմածաղիկ պսակավոր

**Հողմածաղիկ պսակավոր** (), հրանունկազգիների ընտանիքին պատկանող բազմամյա արմատապալարավոր ծաղկաբույս ։ Հայրենիքը Փոքր Ասիայի լեռներն են (այս բույսի մի քանի տեսակներ աճում են նաև ՍՍՀՄ-ում և ունեն բուժիչ նշանակություն)։ Գեղեցիկ թուփ է՝ 30-50 սմ բարձրությամբ, ծաղիկներն ունեն ամենատարբեր գունավորում, հասարակ են, կիսալիաթերթ և լիաթերթ։ Ծաղկում են ապրիլ-հունիս ամիսներին։ Ամենագեղեցիկ վաղ գարնանային ծաղկաբույսերից մեկն է։ Արմատապալարները կոնաձև են, չոր կոշտ։ Մեր հանրապետության մերձարևադարձային շրջաներում, ինչպես նաև Արարատյան դաշտում դրանք հաջողությամբ ձմեռում են և չեն ցրտահարվում։ Հանրապետության մնացած շրջաններում անհրաժեշտ է աշնան վերջերին կամ ձմեռնամուտին հանել, հողից մաքրել, պահեստավորել (նախօրոք դրանք թրջում են և կիսում)։

Ջերմասեր բույս է, պահանջկոտ է հողի նկատմամբ, գերադասում է փուխր, ավազակավային սննդանյութերով հարուստ ստրուկտուրային հողերը։ Խոնավասեր է, հատկապես Արարատյան դաշտ|Արարատյան դաշտում և Մեղրիում առատ ոռոգում է պահանջում։ Բազմանում է նաև ցանքի միջոցով։ Ցանքը պետք է կատարել արկղերում կամ ջերմոցներում սերմերը հավաքելուց անմիջապես հետո։  Ծիլերը երևում են ցանքից 25-30 օրվա ընթացքում։ Մեկ-երկու վերատնկումից հետո սածիլները դաշտ են տեղափոխում, երբ ցրտահարությունների վտանգն անցնում է։ Օգտագործում են պարտերային տիպի ծաղկային ձևավորումներում, քարապարտեզներում, ալպինարիաներում։

## Ծանոթագրություններ

Կատեգորիա:Ծաղկաբույսեր
Կատեգորիա:Հրանունկազգիներ
Կատեգորիա:Բազմամյա բույսեր
Կատեգորիա:1753 թվականին նկարագրված բույսեր
Կատեգորիա:Արևմտյան Ասիայի բուսական աշխարհ
Խուան Միրանդա

**Խուան Միրանդա** (, ), իսպանացի պրոֆեսիոնալ ֆուտբոլիստ։ Ներկայումս հանդես է գալիս Բարսելոնա B-ի կազմում։ Խաղում է ձախ պաշտպանի դիրքում։

## Ակումբային կարիերա
### Բարսելոնա
Ֆուտբոլիստի կարիերան Միրանդան սկսել է Ռեալ Բետիսում։ 2014 թվականի հունիսին նա միացավ Բարսելոնայի ակադեմիային։ Իր դեբյուտը Բարսելոնա B-ի կազմում նշեց 2017 թվականի օգոստոսի 19-ին՝ Ռեալ Վալյադոլիդի դեմ խաղում։ Իր առաջին գոլը Սեգունդա Դիվիզիոնում խփեց 2018 թվականի հունվարի 27-ին՝ Գրանադայի դեմ խաղում։ Հուլիսի 10-ին Միրանդան 3 տարվա պայմանագիր կնքեց Բարսելոնայի հետ, ինչից հետո տեղափոխվեց ակումբի առաջին թիմ։ Օգոստոսի 12-ին նա հայտնվեց Բարսելոնայի՝ Իսպանիայի սուպերգավաթի Սևիլյայի դեմ խաղի համար կազմում, սակայն այս խաղում խաղադաշտ դուրս չեկավ։

## Միջազգային կարիերա
Միրանդան ներկայացրել է Իսպանիան տարբեր տարիքային երիտասարդական հավաքականներում։ 2017 թվականի մայիսին նա մինչև 17 տարեկանների հավաքականի կազմում մասնակցեց 5 հանդիպման՝ դառնալով գոլային փոխանցման հեղինակ Ֆրանսիայի դեմ խաղում։ Իսպանիան հաղթեց մրցաշարը՝ եզրափակչում հետխաղյա 11-մետրանոցների հարվածաշարում պարտության մատնելով Անգլիային։ Հոկտեմբերին Միրանդան Մ17 հավաքականի կազմում մասնակցեց աշխարհի առաջնությանը։ Այստեղ նա անցկացրեց 6 հանդիպում՝ դառնալով գոլի և 2 գոլային փոխանցման հեղինակ, իսկ Իսպանիան հասավ մրցաշարի եզրափակիչ, որտեղ 5-2 հաշվով պարտվեց Անգլիային։

## Կարիերայի վիճակագրություն
### Ակումբային վիճակագրություն
*2018 թվականի սեպտեմբերի 6-ի դրությամբ*

## Նվաճումներ
### Ակումբային

; Բարսելոնա

* ՈՒԵՖԱ Երիտասարդական գավաթ․ 2017–18
* Իսպանիայի սուպերգավաթ․ 2018

### Միջազգային
* ՈՒԵՖԱ Եվրոպայի Մ17 առաջնություն․ 2017

## Ծանոթագրություններ

## Արտաքին հղումներ
* Միրանդայի պաշտոնական Ինստագրամի էջը
* Միրանդան transfermarkt-ում
* Միրանդան soccerbase.com-ում
* Միրանդան WhoScored.com կայքում
* Միրանդան Բարսելոնայի պաշտոնական կայքում
* Միրանդան ՈՒԵՖԱ-ի պաշտոնական կայքում

Կատեգորիա:2020 թվականի Ամառային օլիմպիական խաղերի արծաթե մեդալակիրներ
Կատեգորիա:Բարսելոնայի ֆուտբոլիստներ
Կատեգորիա:Բունդեսլիգայի ֆուտբոլիստներ
Կատեգորիա:Իսպանացի տղամարդ ֆուտբոլիստներ
Կատեգորիա:Իսպանիայի ֆուտբոլի երիտասարդական հավաքականի ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կատեգորիա:Ռեալ Բետիսի ֆուտբոլիստներ
Կատեգորիա:Բարսելոնա B-ի ֆուտբոլիստներ
Կատեգորիա:Շալկե 04-ի ֆուտբոլիստներ
Կատեգորիա:Բոլոնիայի ֆուտբոլիստներ
Կատեգորիա:2024 թվականի Ամառային օլիմպիական խաղերի չեմպիոններ
Էդուարդ Մյասնիկի Գրիգորյան

**Էդուարդ Մյասնիկի Գրիգորյան** (), արդարադատության գործիչ, իրավաբան, ՀՀ ԱՆ «Նուբարաշեն» քրեակատարողական հիմնարկի նախկին պետ (2018-2019), արդարադատության գնդապետ։

## Կենսագրություն
Էդուարդ Գրիգորյանը ծնվել է 1961 թվականի հուլիսի 9-ին Երևանում։ 1979-1981 թվականներին ծառայել է ԽՍՀՄ Զինված ուժերում։ 2003 թվականին ավարտել է Երևանի «Գալիք» համալսարանը՝ իրավաբանի որակավորմամբ։

## Աշխատանքային գործունեություն
* 1988-1993 թթ. ՀՍՍՀ ՆԳՆ ՀՊՎ ծառայության և պատրաստակամության բաժնի ինժեներ։
* 1993-1993 թթ. ՀՍՍՀ ՆԳՆ ՀՊՎ ծառայության և պատրաստակամության բաժնի ավագ ինժեներ։
* 1993-1994 թթ. ՀՍՍՀ ՆԳՆ ՀՊՎ ծառայության պատրաստականության և հրդեհաշիջման բաժնի ավագ ինժեներ։
* 1994-1996 թթ. ՀՀ ՆԳՆ ՔՊԻՎ ծառայության բաժնի ավագ տեսուչ։
* 1996-1997 թթ. ՀՀ ՆԳՆ ՔՊԻՎ ծառայության բաժնի պետի տեղակալ։
* 1997-2000 թթ. ՀՀ ՆԳՆ ՔՊԻՎ թիվ 14 ՈՒԱՀ պետի ծառայության գծով տեղակալ։
* 2000-2001 թթ. ՀՀ ՆԳՆ ՔՊԻՎ թիվ 1 քննչական մեկուսարանի պետի ծառայության գծով տեղակալ։
* 2001-2003 թթ. ՀՀ ԱՆ «Նուբարաշեն» ՔԿՀ պետի տեղակալ։
* 2003-2004 թթ. ՀՀ ԱՆ «Նուբարաշեն» ՔԿՀ պետի տեղակալի պաշտոնակատար։
* 2004-2007 թթ. ՀՀ ԱՆ «Նուբարաշեն» ՔԿՀ պետի տեղակալ։
* 2007-2007 թթ. ՀՀ ԱՆ «Դատապարտյալների հիվանդանոց» ՔԿՀ պետի տեղակալ։
* 2007-2008 թթ. ՀՀ ԱՆ «Նուբարաշեն» ՔԿՀ պետի տեղակալ։
* 2008-2010 թթ. ՀՀ ԱՆ «Դատապարտյալների հիվանդանոց» ՔԿՀ պետի տեղակալ։
* 2010-2011 թթ. ՀՀ ԱՆ «Վարդաշեն» ՔԿՀ պետի տեղակալ։
* 2011-2015 թթ. ՀՀ ԱՆ «Դատապարտյալների հիվանդանոց» ՔԿՀ պետի տեղակալ։
* 2015-2016 թթ. ՀՀ ԱՆ «Նուբարաշեն» ՔԿՀ պետի տեղակալ։
* 2016-2016 թթ. ՀՀ ԱՆ «Կոշ» ՀԽ պատասխանատու հերթապահ։
* 2017-2017 թթ. ՀՀ ԱՆ ՔԿՎ նյութատեխնիկական ապահովման բաժնի պետի տեղակալ։
* 2017-2018 թթ. ՀՀ ԱՆ ՔԿՎ անվտանգության ապահովման բաժնի պետի տեղակալ։
* 2018-2019 թթ. ՀՀ ԱՆ «Նուբարաշեն» ՔԿՀ պետ։

## Ընտանիքը
Ամուսնացած է, ունի մեկ դուստր և մեկ որդի։

## Ծանոթագրություններ

## Արտաքին հղումներ
* Էդուարդ Մյասնիկի Գրիգորյան
* «Նուբարաշեն» քրեակատարողական հիմնարկը նոր պետ ունի 
* Նշանակվեց «Նուբարաշեն» քրեակատարողական հիմնարկի պետը

Կատեգորիա:ՀՀ արդարադատության գնդապետներ
Կատեգորիա:Հայ իրավաբաններ
Էլաֆոնիսոս

**Էլաֆոնիսոս** (), ոչ մեծ կղզի Լակոնիկոս ծովածոցում՝ Էգեյան ծովում։ Գտնվում է Պելոպոնեսի հարավարևմտյան վերջավորությունում, Էլոս թերակղզուց և Մալեյա հրվանդանից արևմուտք։ Հարավում գտնվում է Էլաֆոնիսոսի նեղուցը, կարևոր ծովային ճանապարհը և Կիտիրա կղզին։ Ըստ 2011 թվականի մարդահամարի տվյալների՝ բնակչության թիվը կազմում է 1041 մարդ։ Կղզու մակերեսը 17,859 կմ² է, ափամերձ գծի երկարությունը 30 կմ է։ Բնակչության հիմնական զբաղմունքը ձկնորսությունն է և զբոսաշրջիկներին սպասարկումը։

Էլաֆոնիսոս գյուղը գտնվում է Նեապոլիսից 8 կմ արևմուտք, Մոլաիից 35 կմ հարավ, 4 ծովային մղոն Կիտիրից և 25 ծովային մղոն Իյտիոնից։

Կղզու գլխավոր եկեղեցին Սուրբ Սպիրիդոնի եկեղեցին է։ Այստեղ են գտնվում նաև Սուրբ Պատապիայի , Սուրբ Երրորդության, Սուրբ Անդրեասի, Սուրբ Հովհաննեսի եկեղեցիները։
Կղզում կա լաստանավային հաղորդակցություն։

## Էլաֆոնիսոս համայնք
[250px|մինի|Էլաֆոնիսոսի համայնքը [Պելոպոնես (ծայրամաս)|Պելոպոնեսի քարտեզի վրա]]

Էլաֆոնիսոս համայնքը (դիմա)() մտնում է Լակոնիայի ծայրամասային միավորի մեջ՝ Պելոպոնեսի ծայրամասում։ Էլաֆոնիսոս համայնքի մեջ են մտնում հինգ բնակավայր։ Մակերեսը 19,992 կմ² է։ Բնակչության խտությունը՝ 52,07 մարդ/կմ²։ Վարչական կենտրոնը Էլաֆոնիսոսն է։ 2014 թվականի տեղական ընտրությունների ժամանակ համայնքապետ (դիմարխ) է ընտրվել Խարալամբոս Լյարոսը ()։

Ստեղծվել է 2011 թվականի Կալիկրատիսի ծրագրով։

Համայնքին է պատկանում մայրցամաքի 2,033 կմ²-ին, որտեղ գտնվում է կղզու բնակիչներին պատկանող հիմնական գյուղատնտեսական նշանակության հողերը։ Այնտեղ է գտնվում Ստրոնգիլի լիճը () և Պունդա () գյուղը։
Պավլոպետրի ծովափին՝ 3-4 մետր խորության վրա  հայտնաբերվել են մ․թ․ա․ 2000-ական թվականների երբեմնի ծաղկուն քաղաքի խորտակված ավերակները։

Համայնքի մեջ են մտնում Պանաիյա (), Կասելան (), Լեպտոն () և Պրասոնիսին () կղզիները, ինչպես նաև Ագլիֆտիս() կղզին։

## Բնակչություն

## Ծանոթագրություններ

Կատեգորիա:Հոնիական կղզիներ
Կատեգորիա:Հունաստանի կղզիներ
Կատեգորիա:Պելոպոնես
Մարի Ժաննա Դյուբարի

**Մարիա Ժաննա Դյուբարի** (), **կոմսուհի Դյուբարի** (*comtesse du Barry*, ), Լյուդովիկոս 15-րդ թագավորի պաշտոնական սիրուհին, հարկահավաք Գոմարա դե Վոբերնի անօրինական դուստրը։ Բացի մոր (Բեկյու) և հոր (Գոմար) ազգանուններից, օգտագործել է նաև Լանժ () գրական անունը։

## Կենսագրություն
Երիտասարդության տարիներին մարմնավաճառ էր և դերձակուհի, այնուհետև  բնակություն է հաստատել կոմս Դյուբարի տանը։ Լյուդովիկոս 15-րդը կազմակերպեց նրա ամուսնությունը կոմս Դյուբարիի եղբոր հետ, 1769 թվականին նրան ներկայացրեց պալատին։

Նախարար Շուազելը փորձում էր նրան տապալել, բայց արդյունքում հանգեց իր տապալմանը։ Չնայած Մարին գրեթե չէր խառնվում կառավարական գործերին, սակայն նպաստեց դուքս դ՛Էգիլոնի առաջխաղացմանը, և պաշտպանեց նրան խորհրդարանի դեմ։

Լյուդովիկոս 15-րդի մահից հետո նա ձերբակալել և բանտարկել են վանքում։ 1775 թվականի ապրիլին կոմսուհի Դյուբարին ազատ արձակվեց։ 1776 թվականին նախարար Մորեպան հասավ թագավորի թույլտվությանը, որպեսզի Մարին վերադառնա Լուվեսենի կալվածք, որը Լյուդովիկոս 15-րդը Դյուբարիին էր հանձնել դեռևս 1769 թվականին։

Կոմսուհի Դյուբարիի համար ոսկերիչ Բոեմերը պատրաստել է թանկարժեք վզնոց, որը Լյուդովիկոս 15-րդի մահից հետո անցել է խաբեբաների ձեռքը և դարձել աղմկահարույց գործի պատճառ (տես՝ Թագուհու վզնոցը)։

## Կերպարը արվեստում

### Գրականության մեջ
* Հանդիսանում է Ալեքսանդր Դյումայի «Ժոզեֆ Բալզամո» (Joseph Balsamo, 1846—1848) ի հերոսներից մեկը
* Հիշատակվել է նաև Ֆ. Մ. Դոստոևսկու «Ապուշը» և Թ. Դրայզերի «Ֆինանսստը» վեպերում

### Թատրոնում
Դյուբարիին է նվիրված Կոլա Պորտերի մյուզիքլը (1939)։

### Կինոյում
Մադամ դյու Բարի՝ չորս ֆիլմերի գլխավոր հերոսուհի.

* Ջ. Գորդոն Էդվարդսի համր ապավենը (ԱՄՆ, 1917)։ Մադամ դյու Բարիին մարմնավորում է Տեդա Բարան։
* Էռնստ Լյուբիչի համր ֆիլմը (Գերմանիա, 1919)։ Մադամ դյու Բարիին մարմնավորում է Պոլա Նեգրին։
* Ուիլյամ Դիտերլսի սև-սպիտակ ֆիլմը (ԱՄՆ, 1934)։ Մադամ դյու Բարիին մարմնավորում է Դոլորես դել Ռիոն։ 
* Քրիստիան-Ժակի գունավոր ֆիլմը (Ֆրանսիա, 1954)։ Մադամ դյու Բարիին մարմնավորում է Մարտին Կարոլը։

## Ծանոթագրություններ

## Գրականություն
* 

Կատեգորիա:Ֆրանսիայի ազնվականություն
Կատեգորիա:Թագավորների սիրուհիներ
Կատեգորիա:Ֆրանսիացի կանայք
Կատեգորիա:18-րդ դարի ֆրանսիացիներ
Կատեգորիա:Ֆրանսիական մեծ հեղափոխության ընթացքում մահապատժի ենթարկված անձինք
Կլոր ամրոց (Ադրբեջան)

**Կլոր ամրոց** կամ **Մարդաքանի Կլոր ամրոց** (), ամրոց, որը գտնվում է Ադրբեջանական Հանրապետության մայրաքաղաք Բաքվից 34 կմ հեռավորության գտնվող Մարդաքան քաղաքատիպ ավանում։

## Պատմություն
250px|thumb|left|Կլոր ամրոցի տեսքը
Կլոր ամրոցը կառուցվել է 13-րդ դարում Քեսրանյան տոհմի ներկայացուցիչ Շիրվանշահ Ֆերիբուրզ III-ի կողմից։ Ամրոցը կառուցվել է ի պատիվ թշնամիների դեմ մղվող Ֆերիբուրզի տարած փայլուն հաղթանակի։

## Ճարտարապետական առանձնահատկություններ
Մարդաքանի Կլոր ամրոցի բարձրությունը 16 մ է։ Ամրոցը շրջապատված է բոլոր կողմերից յոթ մետր բարձրությամբ քարե պատերով։ Ամրոցը բաժանված է երեք մասի։ Աշտարակի ձախ կողմում երկու աստիճան կա։ Դրանցից մեկի հետ հնարավոր է բարձրանալ միջանցք։ Ռամանայի ամրոցը պատկանում է Շիրվան-Աբշերոնի ճարտարապետական դպրոցին։ Ամրոցը ներսից բաժանված է 5 հարկաշարքերի։ Ռամանայի ամրոցը շատ նման է Աբշերոնի մյուս ամրոցներին։ Ռամանայի ամրոցը նման է Քառանկյուն ամրոցին։ Ռամանայի ամրոցը գտնվում է ժայռոտ լանջերին։

## Տես նաև
*Քառանկյուն ամրոց (Ադրբեջան)
*Սաբայիլյան ամրոց
*Ռամանայի ամրոց (Ադրբեջան)
*Կույսի աշտարակ

## Ծանոթագրություններ

## Արտաքին հղումներ
* Աբշերոնի ամրոցներ
* Մարդաքանի մասին
* Ամրոցի ճարտարապետությունը 

Կատեգորիա:Ամրոցներ այբբենական կարգով
Կատեգորիա:Ադրբեջանի ամրոցներ
Կատեգորիա:13-րդ դարի հիմնադրումներ
Dance to This

**«Dance to This»**, ավստրալիացի երգիչ Թրոյ Սիվանի երգը՝ ձայնագրված ամերիկացի երգչուհի Արիանա Գրանդեի մասնակցությամբ։ Թողարկվել է որպես Սիվանի *[[Bloom (ալբոմ)|Bloom]]* (2018) երկրորդ ստուդիական ալբոմի չորրորդ սինգլ։

## Պատմություն
Սիվանն թողարկման ամսաթիվն ու սինգլի վերնագիրն առաջին անգամ պաշտոնաօես հայտարարել է 2018 թվականի հունիսի 11-ին՝ մեկ օր անց ցուցադրելով 11 վայրկյանանոց հատված։

«Dance to This» երգում համադրված են երաժշտական այնպիսի ոճեր, ինչպիսիք են փոփն ու R&B-ն 1980-ական թվականների ազդեցությամբ և «խլացված պերկուսիայով» ու «շեշտաշարժ, բազմառիթմ բիթով»։ Երգն սկսվում է ծանր բիթերով և կիթառի մեղեդային հնչյուններով, նախքան կմինանան «թարթող թմբուկներին ու արագ սինթեզատորային ստեղներին երազուն կիթառի հազվադեպ մասնակցությամբ» և ի վերջո կստեղծվի «մթնոլորտային կապ զանգվածեղ թմբուկների հետ»։ Երգի տեսքտը պատմում է տնային երեկույթի մասին, երբ տանը՝ խոհանոցում մնալու և ընթրիք պատրաստելու գաղափարը հնչում է որպես ավելի լավ այլընտրանք։

Սինգլն արժանացել է դրական արձագանքների երաժշտական քննադատների ու առցանց հրատարակությունների կողմից, ինչպիսիք են Քեթրին Բառները *[[Complex (ամսագիր)|Complex]]* ամսագրից («Այս երկու ձայները՝ իսկական մրցություն է, որ արվել է պարային երաժշտության երկնքում, և հիանալի համադրվում են երկրորդ կրկներգի ժամանակ»), Սաշա Գեֆենը *[[Pitchfork (կայք)|Pitchfork]]* հրատարակությունից։

## Երաժշտական հոլովակ
Տեսահոլովակը թիզերի տեսքով առաջին անգամ ներկայացվել է նկարների շարքի հետ միասին Ինստագրամում Սիվանի ու Գրանդեի կողմից 2018 թվականի հունիսի 28-ին։ Երաժշտական տեսահոլովակի պրեմիերան կայացել է 2018 թվականի հուլիսի 19-ին։

## Ձայնագրության մասնակիցներ
Ըստ Tidal-ի տվյալների.
* Թրոյ Սիվան – վոկալ
* Արիանա Գրանդե – վոկալ
* Օսկար Հոլթեր – պրոդյուսեր
* Ռենդի Մերիլ – հնչյունային ինժեներ
* Ջոն Հեյնս – հնչյունային ինժեներ
* Սերբան Գենեա – միքսավորման հնչյունային ինժեներ

## Ծանոթագրություններ

## Արտաքին հղումներ
* 

Կատեգորիա:2018 երգեր
Կատեգորիա:Արիանա Գրանդեի երգեր
Կատեգորիա:Թրոյ Սիվանի երգեր
Սիսինյո Գոնսալես

**Սիսինյո Գոնսալես Մարտինես** (, ), իսպանացի ֆուտբոլիստ։

## Կենսագրություն
### Ակումբային կարիերա
Սիսինյո Գոնսալեսը «Վալենսիա» ակումբի սան է, ուր գնացել է Ալբասետե հայրենի քաղաքից 15 տարեկան հասակում։ Հանդես գալով «չղջիկների» երկրորդ կազմում՝ Սիսինյոն չի կարողացել ամրապնդել իր տեղը թիմի հիմնական կազմում և վարձավճարով խաղացել է ստորին դիվիզիոնի «Էրկուլես» և «Վալյադոլիդ» ակումբներում։ Վերջինիս կազմում հանդես գալու ընթացքում ճանաչվել է Իսպանիայի ամենախոստումնալից խաղացողներից մեկը։

2008 թվականի հուլիսին «Վալենսիայից» տեղափոխվել է Լա Լիգայի «Ռեկրեատիվո» ակումբ։ Թիմի կազմում անցկացրած իր առաջին և միակ մրցաշրջանի կեսերին նրա մոտ ախտորոշվել է հեպատիտ A, ինչից հետո նա ստիպված է եղել բաց թողնել երկու ամիս։ Թիմ է վերադարձել 2009 թվականի ապրիլի 4-ին և մասնակցում «Սևիլիա» ակումբի դեմ խաղին (0:1)։

«Ռեկրեատիվոյի» Սեգունդա անցնելուց հետո՝ 2009 թվականի օգոստոսի 24-ին, Սիսինյոն եռամյա պայմանագիր է կնքել «Վալյադոլիդի» հետ։ «Սարագոսայի» դեմ իր նորամուտային խաղում նա դարձել է գոլի հեղինակ (2:1)։ Սակայն նա վնասվածք է ունեցել մրցաշրջանի մեծ մասում, որի արդյունքում նրա թիմը կրկին լքել է բարձրագույն դիվիզիոնը։

2012 թվականին Սիսինյոն տեղափոխվել է «Օսասունա»։

### Միջազգային կարիերա
Սիսինյոն խաղացել է Իսպանիայի պատանեկան ու երիտասարդական տարբեր հավաքականներում։ 2003 թվականին, մինչև 17 տարեկանների աշխարհի առաջնությունում, նա եղել է Իսպանիայի հավաքականի նշանակալի խաղացողներից մեկը։ Այդ մրցաշարում իսպանացիներն զբաղեցրել են երկրորդ տեղը՝ եզրափակչում զիջելով Բրազիլիային (0:1)։ Սիսինյոն ճանաչվել է մրցաշարի լավագույն խաղացողներից մեկը և ՖԻՖԱ-ի պաշտոնական կայքում բնութագրվել որպես «լավ զարգացած տեխիկայով ու գնդակի վերահսկմամբ ֆուտբոլիստ»։

2009 թվականին Սիսինյոն ընդգրկվել է Իսպանիայի պատանեկան հավաքականի կազմում՝ մասնակցելու Եվրոպայի մինչև 19 տարեկանների առաջնությանը։ 2007-2008 թվականներին հանդես է եկել Իսպանիայի երիտասարդական հավաքականի կազմում։

## Ծանոթագրություններ

## Արտաքին հղումներ
* Ֆուտբոլիստի էջը  «Վալյադոլիդի» պաշտոնական կայքում 
* Ֆուտբոլիստի էջը BDFutbol կայքում 
* 
* 
*  
* Ֆուտբոլիստի էջը Futbolme կայքում 

Կատեգորիա:Էրկուլեսի ֆուտբոլիստներ
Կատեգորիա:Իսպանացի տղամարդ ֆուտբոլիստներ
Կատեգորիա:Իսպանիայի ֆուտբոլի երիտասարդական հավաքականի ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Լեխ Պոզնանի ֆուտբոլիստներ
Կատեգորիա:Ռեկրեատիվոյի ֆուտբոլիստներ
Կատեգորիա:Վալենսիայի ֆուտբոլիստներ
Կատեգորիա:Օսասունայի ֆուտբոլիստներ
Հարրի Փոթերը և Կրակի գավաթը (սաունդթրեք)

**«Հարրի Փոթերը և Կրակի գավաթը (սաունդթրեկ)»** (), երաժշտական ալբոմ, որը թողարկվել է 2005 թվականին և ներառում է Պատրիկ Դոյլեի ստեղծագործությունները, որոնք ընդգրկվել են Հարրի Փոթերի սերիաներից չորրորդ ֆիլմի՝ Հարրի Փոթերը և Հրե գավաթը սաունդթրեքների ցանկի մեջ։

## Ստեղծագործությունների ցանկ

## Տես նաև
* Հարրի Փոթերը և Փիլիսոփայական քարը (երաժշտություն)
* Հարրի Փոթերը և Գաղտնիքների սենյակը (սաունդթրեք)
* Հարրի Փոթերը և Ազկաբանի բանտարկյալը (սաունդթրեք)

## Ծանոթագրություններ

## Արտաքին հղումներ
* Կայքում կարող եք լսել Հարրի Փոթերի սաունդթրեքները 

Կատեգորիա:Հարրի Փոթեր
Կատեգորիա:Սաունդթրեքներ
Եղջյուրներ (ֆիլմ)

**«Եղջյուրներ»** (), ամերիկյան մութ-ֆենտեզի թրիլեր, որի ռեժիսորը Ալեքսանդր Աժան է։ Ֆիլմը Ջո Հիլի համանուն վեպի էկրանավորումն է։ Գլխավոր դերերում հանդես են գալիս Դենիել Ռեդքլիֆը և Ջունո Թեմփլը։ Ֆիլմի պրեմիերան տեղի է ունեցել 2013 թվականի սեպտեմբերի 6-ին Տորոնտոյի կինոփառատոնին։

## Սյուժե
Իգ Փերիշն ապրում է Գիդեոն Բեյ քաղաքում՝ ԱՄՆ-ի հյուսիս-արևմուտքում։ Մի անգամ նրան մեղադրում են իր ընկերուհու՝ Մերրինի սպանության մեջ։ Գրեթե բոլոր բնակիչները՝ ներառյալ նաև նրա ծնողները, երես են դարձնում երիտասարդ տղայից։ Հուսահատության մեջ նա աստվածանարգության գործողություն է անում, ինչի հետևանքով Իգի մոտ եղջյուրներ են աճում և գերբնական ունակություններ ի հայտ գալիս։ Նրա ներկայությամբ մարդիկ ասում են այն, ինչ մտածում են և անում են այն՝ ինչի մասին երազում են։

## Դերերում

## Ստեղծում
Գլխավոր դերը սկզբում պետք է կատարեր Շայա Լաբաֆը, իսկ հետո որոշումը փոխվեց և դերը տրվեց Դենիել Ռեդքլիֆին։

Նկարահանումները սկսվեցին 2012 թվականի սեպտեմբերի վերջին Բրիտանական Կոլումբիայում։ Նկարահանումներն անցկացվել են նաև  Վանկուվերում, Միշենում և Սքվամիշում։ Նկարահանումներն ավարտվել են 2012 թվականի դեկտեմբերին։

## Ծանոթագրություններ

Կատեգորիա:2010-ականների ամերիկյան ֆիլմեր
Կատեգորիա:2010-ականների անգլերեն ֆիլմեր
Կատեգորիա:2010-ականների ֆենտեզի ֆիլմեր
Կատեգորիա:2013 ֆիլմեր
Կատեգորիա:Ամերիկյան կատակերգական դրամա ֆիլմեր
Կատեգորիա:Ամերիկյան սարսափ կատակերգություն ֆիլմեր
Կատեգորիա:Ամերիկյան վեպերի էկրանավորումներ
Կատեգորիա:Ամերիկյան ֆենտեզի ֆիլմեր
Կատեգորիա:Կանադական ֆիլմեր
Կատեգորիա:Վանկուվերում նկարահանված ֆիլմեր
Կատեգորիա:Կանադական անգլերեն ֆիլմեր
Կատեգորիա:2010-ականների կանադական ֆիլմեր
Կատեգորիա:Ֆիլմեր, որոնց գործողությունները տեղի են ունենում Վաշինգտոն նահանգում
Կատեգորիա:Ֆիլմեր բռնաբարության մասին
The Way (սինգլ)

«**The Way**» (հայ.՝ *Ճանապարհը*), ամերիկացի երգչուհի Արիանա Գրանդեի երգը՝ նրա դեբյուտային «*[[Yours Truly]]»* (2013) ալբոմից։

Ե՛վ Գրանդեի, և՛ Միլլերի համար «The Way» սինգլը դարձավ ԱՄՆ-ի թոփ տասնյակի առաջատար երգերից։ Երգչուհին այս երգի դեբյուտը կատարեց Billboard Hot 100-ում և միանգամից զբաղեցրեց 10-րդ հորիզոնականը, հետագայում հայտնվեց 9-րդ հորիզոնականում։

## Ստեղծման պատմություն
Երգը գրել են Հարմոնի Սեմյուելսը, Սևին Սթրիթերը, Էլլ Շերոդ Լամբերդը, Ջորդին Սփարքսը և Մաք Միլլերը, իսկ պրոդյուսերը՝ Հարմոնի Սեմյուելսը։

Բացի դրանից, երգում օգտագործվել է ֆոնային կրկնվող թեմա (*background groove*) Բրենդա Ռասելի 1979 թվականի «A Little Bit of Love» երգից։

Սեմյուելսը *[[Billboard]]* ամսագրին պատմել է. 

Երգում ռեփը կարդոմ է ռեփեր Մաք Միլլերը։ Արիանան ընկերացել էր նրա հետ, երբ Մաքը նրան գրել էր «Թվիթերում»։ Ինչպես գրում է «Songfacts» կայքը, նրանք սկսեցին միասին երգեր գրել, և արդեն 2012 թվականի դեկտեմբերին գրեցին և համատեղ կատարեցին սուրբծննդյան «Baby It’s Cold Outside»-ի քավր տարբերակը։ Դրանից հետո Արիանան զանգահարում է Մաքին և խնդրում, որ վերջինս մասնակցի «The Way» երգի ձայնագրմանը։

## Ձայնագրման պատմություն

## Ծանոթագրություններ

## Արտաքին հղումներ
* 

Կատեգորիա:Արիանա Գրանդեի երգեր
Կատեգորիա:2013 սինգլներ
Կատեգորիա:2013 երգեր
Ֆարհադ Բադալբեյլի

**Ֆարհադ Շամսի օղլի Բադալբեյլի** (, ), ադրբեջանցի դաշնակահար, Ադրբեջանական ԽՍՀ վաստակավոր արտիստ (1972), Ադրբեջանական ԽՍՀ ժողովրդական արտիստ (1978), Պետական Մրցանակի Դափնեկիր (1986), ԽՍՀՄ ժողովրդական արտիստ (1990), Ուզեիր Հաջիբեկովի անվան Բաքվի երաժշտական ակադեմիայի ռեկտոր;

## Կենսագրություն
Ֆարհադ Բադալբեյլին ծնվել է 1947 թվականի դեկտեմբերի 27-ին Բաքվում, հայտնի ռեժիսորը, Ադրբեջանի ԽՍՀ ժողովրդական արտիստ ՛Շամսի Բադալբեկլիի  ընտանիքում։ 1965-1969 թվականներին սովորել է Հաջիբեկովի անվան Ադրբեջանի պետական կոնսերվատորիայում։ 1969-1971 թվականներին սովորել է Չայկովսկու անվան Մոսկվայի պետական կոնսերվատորիայի ասպիրանտուրայում։ 1986-1989 թվականներին եղել է Ադրբեջանի երաժշտական ընկերության վարչության նախագահի առաջին պատգամավորը։ Ֆարհադ Բադալբեյլիի նախաձեռնությամբ ստեղծվեց Բաքվի արվեստի կենտրոնը։ 1987-1996 թվականներին եղել է կենտրոնի նախագահ։ Այնուհետև նա ստեղծեց Ադրբեջանի երաժշտական աշխատողների միությունը։ 1989 թվականից նա այս միության ղեկավարն է։

1995 թվականից հանդիսանում է «Ադրբեջանի մշակույթի բարեկամներ» հիմնադրամի անդամ։ 1971 թվականից Ֆարհադ Բադալբեյլին դասավանդում է Ադրբեջանի պետական կոնսերվատորիայում։ (1976-դոցենտ, 1983-պրոֆեսոր). 1991 թվականից Ֆարհադ Բադալբեյլին եղել է Բաքվի երաժշտական ակադեմիայի ռեկտոր։

## Կոչումներ ու պարգևներ
* Ադրբեջանական ԽՍՀ վաստակավոր արտիստ (1972)
* Ադրբեջանական ԽՍՀ ժողովրդական արտիստ (1978)
* ԽՍՀՄ ժողովրդական արտիստ (1990)
* «Պատվի նշան» օրդեն(1997)
* Ադրբեջանի ԽՍՀ Գերագույն Խորհրդի պատվավոր հրամանագիր  (24.02.1979)
* Պետական Մրցանակի Դափնեկիր(1986)
* պրոֆեսոր(1983)
* Ֆրանսիական գրականության և արվեստի շքանշան - (2000)

## Տես նաև
* Աղաբաջի Ռզաևա
* Աֆրասիաբ Բադալբեկլի
* Հաջի Խանմամեդով
* Ջովդեթ Հաջիև
* Ռաուֆ Հաջիև

## Ծանոթագրություններ

Կատեգորիա:Ադրբեջանական ԽՍՀ ժողովրդական արտիստներ
Կատեգորիա:Ադրբեջանցի դաշնակահարներ
Սեխով բուլկի

**Սեխով բուլկի** (, ինչպես նաև **սեխով հաց** կամ **մելոն պան**), քաղցր բուլկիների տեսակ Ճապոնիայում, որը նաև շատ հայտնի է Թայվանում, Չինաստանում և Լատինական Ամերիկայում։ Ստեղծվել է Առաջին համաշխարհային պատերազմից հետո հայ հացթուխից՚ Հովհանես Ղեվենյան (Իվան Սագոյան) Տոկիոում։

## Անվանում
Անվանման ստուգաբանությունը հիմնվում է երկու լեզուների վրա. *melon* («սեխ») բառը փոխառնվել է անգլերենից, իսկ *pan* (հաց) բառը՝ պորտուգալերենից։

## Պատրաստում
thumb|Սեխով բուլկիներ շոկոլադի կտորներով|ձախից
Սեխով բուլկիները պատրաստում են սովորական խմորից, որը վերևից պատված է թխվածքաբլիթի փխրուն խմորի բարակ շերտով։ Նրանց արտաքին տեսքը հիշեցնում է կանտալուպ սեխը։ Սովորաբար նրանք սեխի համ չեն ունենում, սակայն վերջին ժամանակներս արտադրողների շրջանում մեծ տարածում է ստացել բուլկիներին սեխ ավելացնելը։ Գոյություն ունեն շոկոլադով, կարամելով, թխկու օշարակով, երբեմն էլ հարած սերուցքով կամ կրեմով պատրաստած տարբերակները։

## Ընդհանուր տեղեկություններ
Կինկի, Տյուգոկու և Սիկոկու շրջանների որոշ մասերում արևի ճառագայթների տեսքով պատրաստած բուլկիները կոչվում են «արևածագ»։

Սեխի բուլկիները շատ նման են Հոնկոնգի՝ արքայախնձորից պատրաստված բուլկիներին։ Սակայն ճապոնական արտադրանքը ավելի թեթև է քաշով և համով, առավել չոր է և ունի ամուր արտաքին շերտ (տոպինգ), որն ավելի դժվար է կոտրել, քան հոնկոնգյան տարբերակը, որտեղ բուլկին պետք է զգույշ բռնել, քանի որ վերևի շերտը սովորաբար շերտազատվում է և փշրվում։ Հոնկոնգյան տարբերակը նաև ավելի խոնավ է և, ներսից և դրսից սովորաբար փափուկ է, ունի սերուցքային կարագի ավելի ուժեղ համ։

## Տես նաև
* Ան-պան
* Տայակի

## Ծանոթագրություններ

## Արտաքին հղումներ
* Рецепт дынных булочек
* 『メロンパンの真実』 東嶋和子著 2004年 講談社 ISBN 4-06-212278-2

Կատեգորիա:Հրուշակեղեն
Կատեգորիա:Ճապոնական խոհանոց
Բրենտա (գետ)

**Բրենտա**  (), գետ Իտալիայում, որի հոսքը սկսվում է Տրենտո գավառում և ավարտվում Ադրիատիկ ծովում։ Տրենտինո Ալտո Ադիջե շրջանում գետը առաջացնում է համանուն գետահովիտ։ Բրենտան թափվում է Վենետոյի շրջանում գտնվող Վենետիկյան ծովածոցը։ Երկարությունը 174 կմ է, ավազանի մակերեսը՝ 1600 կմ²։

Հռոմեական կայսրության ժամանակաշրջանում գետը կոչվում էր Մեդոակուս () և Պադովայից ոչ հեռու այն բաժամվում էր 2 թևի՝ Մեդոակուս Մայոր և Մեդոակուս Մինոր։ Միջին դարերում գետը փոխել է իր ընթացքը և Պադովայով անցնող նրա հունը զբաղեցվել է Բակիլոնե գետի կողմից։

XVI դարում գետից տարվել է առաջին  ջրանցքը, որը գնում էր Ստրա գյուղից մինչև Ադրիատիկ ծով՝ շրջանցելով Վենետիկական ծովածոցը։ Երկրորդ ջրանցքը,որը հաճախ անվանում են Ռիվյերա դել Բրենտա (), կառուցվել էր Վենետիկն ու Պադովան (որը, ըստ էության, Վենետիկի հանրապետության երկրորդ մայրաքաղաքն էր հանդիսանում) իրար միացնելու համար։

Բրենտան եղել է շատ կարևոր տրանսպորտային զարկերակ։ Ինչպես գետի, այնպես էլ Ռիվյերա դել Բրենտայի ափին կանգնած են Ֆոսկարի և Պիզանի վիլլաները և բազում այլ պալատներ և առանձնատներ, ուր ամառվա ամիսներին գնում էին Վենետիկի հարուստ բնակիչները։

Բասանո դել Գրապայում գետը հատվում է Անդրեա Պալլադիոյի կողմից 1596 թվականին նախագծված Պոնտե Վեկյոն կամ Ալպինի կամուրջով։

## Գրականության մեջ
Ռուս գրականության մեջ Բրենտան գովերգել է Պուշկինը, ում այդ անունը ծանոթ էր իտալացի հեղինակների ստեղծագործություններից, իսկ Վլադիսլավ Խոդասևիչը իր Բրենտա կատարած այցելությունից հիասթափված՝ Պուշկինին ուղղված բանաստեղծական պատասխանում այն անվանել է «շիկակարմիր գետակ» և «կեղծ գեղեցկության օրինակ»։

## Ծանոթագրություններ

Կատեգորիա:Ադրիատիկ ծովի ավազանի գետեր
Կատեգորիա:Իտալիայի գետեր
Իլիսոս

**Իլիսոս** (), գետ Հունաստանում։ Հոսում է Ատտիկայում՝ Աթենական հարթավայրով, այժմ փակված է խողովակներում, բաց տեղամասերում հոսում է բետոնյա հունով։ Կոչվել է հին հունական դիցաբանության նույնանուն գետի աստծո անունով։ Իլիսոսը իր անունը տվել է Աթենքի շրջաններից մեկին՝ Իլիսիին։

Գետն ունի երկու ակունք՝ Իմիթոս լեռան վերին լանջերին՝ Կեսարիանի վանքի մոտակայքում և Սուրբ Հովհաննես Մկրտչի վանքի մոտ՝ Կարիասում՝ Վիրոնայում (): Իլիսոսը թափվում է Սարոնիկոս ծովածոցի Ֆալիրոն() ծովախորշ։ Բաց տեղամասերում ջրի ծախսը կազմում է 270 մ³/վ։

## Պատմություն
Հին ժամանակներում Իլիսոսը հոսում էր Հին Աթենքի քաղաքային պատից դուրս և ծառայում էր որպես Աթենքի ակրոպոլիսի բնական սահմաններից մեկը։ 20-րդ դարի կեսերին գետը հոսում էր Միխալոկոպուլու և Կալիրոիս ժամանակակից փողոցների   երկայնքով՝ Պանաթինաիկոս մարզադաշտի մուտքի դիմացով։ Գարնանը հաճախ լինում էին վարարումներ, ինչի պատճառով տեղանքը ստացել է *Գորտի կղզի* անվանումը։ Ավելի ուշ գետը փակվել է Վասիլիոս-Կոնստանտինու պողոտայի տակ։ Ներկայումս Իլիսոսը գետնի մակերևույթով հոսում է իր հունի մի փոքր հատվածում՝ Օլիմպիական Զևսի տաճարի մոտակայքում։

## Տաճարներ Իլիսիում
Իլիսոսի ափին կառուցվել է մի փոքրիկ հոնիական տաճար, որը նման է Ակրոպոլիսում գտնվող Աթենաս Նիկե աստվածուհու տաճարին։ Տաճարի նկարները պահպանվել են միայն Ջեյմս Ստյուարտի և Նիկոլաս Ռևետոյի կողմից արված մի շարք նկարներում։ Ներկայումս վանքից պահպանվել է միայն հիմքը, մի քանի սալաքար և քանդակի բեկորներ, որոնք թվագրվում են մ․թ․ա․ 450-448 թվականներով։ Ժամանակակից Արդիտա փողոցի մոտ՝ Իլիսոսի ափին, 5-րդ դարում կառուցվել է Սուրբ Լեոնիդի վաղ քրիստոնեական տաճարը։

## Պատկերասրահ

Wittmer Athens Temple of Zeus.jpg| Օլիմպիական Զևսի տաճար։ Հեղինակ՝ Հովհաննես Միքայել Վիթմեր
Temple of Iupiter Olympios in Athens (1821).jpg|Օլիմպիական Զևսի տաճար։ Հեղինակ՝ Էդվարդ Դոդվել
Ilissos temple Stuart Revett.jpg|Հոնիական տաճար։ Հեղինակ՝ Ստյուարտ Ջեյմս


## Ծանոթագրություններ

Կատեգորիա:Աթենք
Կատեգորիա:Հին Հունաստանի աշխարհագրություն
Կատեգորիա:Հունաստանի գետեր